  Туспуктэм: Григорий Фомин Наталия Сильвестрова 9-10 куарусёнэ Удмуртиысь 11 каръёсын но ёросъёсын одӥг манадтъем 15 округъёсын ватсам но вылысь быръёнъёс ортчизы. Куара сётонэ 10 сюрс 868 адями пыриськиз, со 22,51 процент луэ. Со сярысь Удмуртиысь быръёнъёсъя валтӥсь ӧрилэн пресс-службаез ивортӥз. Кар но ёрос кенешонъёсы депутатъёсты Ижкарысь Устинов ёросын, Сарапул но Можга каръёсын, Алнаш, Балезино, Глаз, Кез, Кияса, Сюмси, Ува, Шаркан ёросъёсын бырйизы.  Нюръяськон 15 инты понна мынӥз. Нырысь-валысь чотанъёсъя, вань округъёсын «Огъя Россия» партиен ӵектэм кандидатъёс вормизы. Тегъёс: быръёнъёс депутатъёс Удмуртия  